Landssamband smábátaeigenda vill að sjómenn sem veiða umfram leyfilegan dagskammt á strandveiðum fái tækifæri næsta veiðidag til að leiðrétta skekkjuna. Í maí hefur strandveiðiflotinn veitt rúm 26 tonn umfram leyfilegan afla.
Hámarksafli hvern dag á strandveiðum er 650 þorskígildi sem jafnast á við 774 kíló af óslægðum þorski. Verðmæti fyrir allan afla sem er umfram þessi mörk rennur beint í ríkissjóð auk þess sem umframaflinn dregst frá heildarkvóta tímabilsins.
Segir Örn Pálsson, framkvæmdastjóri Landssambands smábátaeigenda. Sambandið hefur nú lagt til að tekin verði upp sú regla að þegar sjómenn fari yfir dagskammtinn gefist þeim svigrúm til að leiðrétta það næsta veiðidag á eftir. Menn missi þó þennan rétt ef aflinn fari yfir 800 kíló eftir daginn.
Strandveiðitímabilið hófst þriðja maí og nú á síðasta veiðidegi mánaðarins er umframaflinn orðinn tæp 26 tonn. Samkvæmt upplýsingum frá Fiskistofu hefur þetta þó farið minnkandi eftir að þar var farið að birta lista með nöfnum þeirra báta sem landa umfram leyfilegan dagskammt. Örn er þó vongóður um að þeirra tillögur verði samþykktar.
Landssamband smábátaeigenda leggur til að strandveiðimenn sem veiða umfram leyfilegan dagskammt geti leiðrétt það í næsta róðri. Verðmæti fyrir umframaflann renni í ríkissjóð og skerði heildarkvóta tímabilsins. 